Ci boppu askan wi, Jaraaf bi moo fa nekkoon, di ki jiite nguur gi, Ndey-ji-réew ji tegu ci, di ki yoroon mbiri biir ak biti réew. C.T. Mbeng moom daf ko jappe niki ""ab aji-teewal ak aji-rattaxal ci diggante réewi lebu yi"". Saltige bi moom moo yoroon suuf si ak aartu (défense) gi ak ndox mi. Ñett ñii ñoo yoroon doxiinu réem mi. Taxawaloon nañu ñaari pénc ngir ñu jàppale ñett ñooñu ci seen liggéey: Jambur ak péncu frey yi. Bu njëkk bi di nañu ko wax itam """"jataayu mag ñi"""" boroom xam-xam yi rekk a fay nekk, Ndey-ji-jambur moo koy jiite. Péncu frey yi moom ay ndaw a fay nekk, dafa mel ne ab xeetu takk-der(police), sasoo doxal dogal yi jambur bi di jël. ñafay nekk waru ñoo romb juroom-fukk ak juroomi at.